Velkommen til TSV’s ordinære generalforsamling for 2022

Jeg vil nu give jer en beretning om bestyrelsens arbejde i året 2022, men da det meget høje aktivitetsniveau er fortsat i de første md. af -23 vil jeg også komme lidt ind på det vi har arbejdet med i 2023 frem til d.d.

Bestyrelsen har været samlet til 6 bestyrelsesmøder 2022 og desuden har næstformand og formand deltaget i en del separate møder båse fysisk og Teamsmøder i bestræbelserne på at forbedre og fremtidssikre forsyningen af drikkevandet til vort område.

TSV forsyner os fortsat med velsmagende drikkevand, som løbende er under kontrol af et uvildigt lab. Hårdhedstallet for vandet er 20. Vi forsyner 700 forbruger.

Værket kører upåklageligt. Det bearbejder råvandet fra vores boringer via filtre, hvor det iltes - jern, mangan m.m. fjernes, så vi får det fine velsmagende vand, som vi kender.

Vi har dog fortsat i 2022 haft ekstra udfordringer, idet vi, som mange andre vandværker i kommunen, har konstateret desphenyl chloridason i to af vores boringer - den tredje er ren. Pr. medio oktober 2021 stoppede vi indvindingen fra boring …132 - den i marken ved Hotelvejen, som er den med det højeste indhold af pesticider. Dette har bevirket at vandet der sendes ud til forbrugerne holder sig under gældende grænseværdi.

1/4

Vi er dog udfordret i og med at den eneste helt rene boring er beliggende meget kystnært, hvilket betyder at i fald vi trækker for hårdt på den kan vi risikerer at der går saltvand i den og så er den selvsagt ubrugelig.

På baggrund af denne risikosituation er det nødvendigt at vi får etableret en forbindelse til et andet vandværk og dermed får skabt en større forsyningssikkerhed.

For at løse dette har Bestyrelsen fortsat arbejdet på at få etableret en ny vandledning til Hasmark Vandværk, som nu har fået etableret en ledning op til Otterup Vandværk, herigennem opnås en pæn stor forsyningssikkerhed.

Det har dog været ganske udfordrende at få formaliteterne på plads vedrørende en ledningsforbindelse over markerne fra TSVs østlige område til Hasmarks vestlige område.

Sagen måtte behandles Kommunalt med en beslutning om at der om nødvendigt måtte træffes beslutning om at ekspropriere så vandledningen kunne føres igennem respektive marker.

Vi kom så langt at der blev holdt åstedsforretning med henblik på ekspropriation - forud for dette lå et omfattende landinspektør arbejde bl. a. med mange drøftelser med respektive lodsejere i forsøget på at opnå frivillige aftaler.

Denne del af sagen blev så endelig afsluttet på et forligsmøde på Otterup Rådhus den 8. dec. 2022, her blev der enighed om en linjeføring som både lodsejerne, kommunen og vi kunne acceptere.

Nu påregner vi at nedgravningen af ledningen kan påbegyndes meget snart, så hjælpeforsyningen fra Hasmark Vandværk kan sættes i gang inden sommerferien. 2/4

Herefter vil vandforsyning til vores område ske ved at vi i videst muligt omfang trækker på vores eget vandværk d.v.s. fra 1-2 boring blandet så vi holder os under grænseværdien, men i spidsbelastningspeirioderne d.v.s. sommerperioden vil vi købe vand fra Hasmark til at forsyne den østlige del af TSVs område, så vi ikke belaster den kystnære boring ud over hvad vi normalt har gjort.

Som det fremgår af TSVs regnskab, som alle har kunnet læse på vores hjemmeside og som gennemgås senere, så er vi pænt polstret, men vi er trods alt udfordret af den store nyinvestering, vi skal foretage og af den sidste tids inflation med deraf følgende prisstigninger. Vi påregner p.t. at dette store projekt med deraf følgende omkostninger vil andrage ca. kr. 2,1 mill. For at sikre værket den nødvendige likviditet til både denne nyinvestering og værkets drift og vedligeholdelse i det kommende år, vurdere bestyrelsen at det er nødvendigt at vi alle betaler vores faste afgifter og a´beløb for 2023 + et engangsbelø på kr. 800,- + moms allerede nu til maj 2023.

I 2022 har vi desværre haft brud på vandledning i terræn som har betydet et spild på over 16% i 2022.

Igen har det været ved en gl. anboring vi har konstateret brud og uheldigvis tæt ved en drænledning, hvor vandet er sivet ud i - så bruddet har først kunne konstateres relativt sent.

Pa den baggrund vil bestyrelsen arbejde på at fremme nødvendige renoveringsarbejder bl. a. vedrørende gl. svage anboringer - i den udstrækning værkets økonomi rækker. 3/4

TSV har i 2022 udpumpet 20.063 m3 og solgt 16.738 m3 vand i h.t. de fra sommerhusejerne indkomne aflæsninger.

Vi arbejder fortsat med at kunne kommunikere med jer andelshavere rent elektronisk, så vi fremover bl. a. kan spare udgifter til porto Derfor opfordres I til at sende jeres e-mail adresse og mobiltlf. nr. til vandværket, hvilket kan gøres via TSVs hjemmeside. Vi mangler p.t. disse oplysninger fra en del forbrugere.

På hjemmesiden vil I kunne finde de væsentligste oplysninger om Vandværket, bl.a. rapporter fra eurofins.

I den forgangne vinter har vi ikke hørt om frostsprængning i vort område, men vi opfordrer fortsat til at man lukker respektive stophane og tømmer sit anlæg for vand inden det bliver frostvejr.

For god orden skyld skal det oplyses at aflæsningskort vedr. respektive vandforbrug udsendes af VandCenterSyd idet de skal bruge disse oplysninger til at afregne afløbsafgiften – dvs det er IKKE TSV der udsender disse kort.

Jeg vil slutte med at takke bestyrelsen for det gode samarbejde vi har haft i det forløbne år.

Der skal også lyde en tak til Camilla fra Otterup Vandværk for et godt samarbejde og for en fin og effektiv administration af vores vandværk.

Til jer fremmødte og dirigenten vil jeg sige, at i fald der er spørgsmål til beretningen, er de velkomne og jeg vil søge at besvare dem bedst muligt.

Generalforsamlingen 2023.03.23. Nels Birkenfeldt/Formand for TSV

4/4